﻿လံာ်နီၢ်ရူၤသး Ruth 1

1 It happened in the days when the judges judged, that there was a famine in the land. A certain man of Bethlehem Judah went to live in the country of Moab, he, and his wife, and his two sons.
1 ဒီးလၢပှၤစံၣ်ညီၣ်ကွီၢ်တဖၣ် စံၣ်ညီၣ်တၢ် အမုၢ်နံၤတဖၣ်န့ၣ် တၢ်မၤအသး လၢတၢ်သၣ်ဝံၤလီၤဒိ အိၣ်ထီၣ် လၢကီၢ်အပူၤန့ၣ်လီၤ. ဒီးမတၤတဂၤ လၢဘ့ၤသလ့ဃ့ၣ် ယူဒၤ အပူၤ လဲၤတၢ် ဒ်သိးအကအိၣ်ဝဲဆိးဝဲ လၢမိၤအး အကီၢ်ပူၤ, အဝဲဒၣ်, ဒီးအမါ, ဒီးအဖိခွါ ခံဂၤလီၤ.

2 The name of the man was Elimelech, and the name of his wife Naomi, and the name of his two sons Mahlon and Chilion, Ephrathites of Bethlehem Judah. They came into the country of Moab, and continued there.
2 ဒီးပှၤတဂၤန့ၣ် အမံၤမ့ၢ် စီၤအလံၤမ့လ့း, ဒီးအမါအမံၤမ့ၢ် နီၢ်နၤဧမံ, ဒီးအဖိခွါ ခံဂၤ အမံၤမ့ၢ် စီၤမၤဃလိၣ်, ဒီးစီၤကံးလယိၣ်လီၤ. အဝဲသ့ၣ်တဖၣ်န့ၣ်မ့ၢ် ပှၤအ့ဖရးသးဖိ လၢဘ့ၤသလ့ဃ့ၣ် ယူဒၤလီၤ. ဒီးဟဲဝဲဆူ မိၤအး အကီၢ်ပူၤ, ဒီးအိၣ်ဝဲဆိးဝဲဖဲန့ၣ်လီၤ.

3 Elimelech, Naomi’s husband, died; and she was left, and her two sons.
3 ဒီးနီၢ်နၤဧမံ အဝၤ စီၤအလံၤမ့လ့း သံဝဲ, ဒီးအဝဲဒၣ် အိၣ်လီၤတဲာ်, ဒီးအဖိခွါ ခံဂၤလီၤ.

4 They took them wives of the women of Moab; the name of the one was Orpah, and the name of the other Ruth: and they lived there about ten years.
4 ဒီးအဝဲသ့ၣ် ဟံးန့ၢ် အမါ လၢမိၤအးမုၣ်, ဒီးအဝဲတဂၤ အမံၤမ့ၢ် နီၢ်ဧိးရပၤ, ဒီးအဝဲတဂၤ အမံၤမ့ၢ် နီၢ်ရူၤသးလီၤ. ဒီးအိၣ်ဝဲဖဲန့ၣ် ဆံဆဲၣ်နံၣ် ဃၣ်ဃၣ်လီၤ.

5 Mahlon and Chilion both died, and the woman was bereaved of her two children and of her husband.
5 ဒီးစီၤမၤဃလိၣ် ဒီးစီၤကံးလယိၣ် သံစ့ၢ်ကီးဝဲ ခံဂၤလၢာ်လီၤ. ဒီးပိာ်မုၣ်တဂၤန့ၣ် အိၣ်လီၤတဲာ် လၢအဖိခွါ ခံဂၤ, ဒီးအဝၤတဂၤ အလီၢ်ခံန့ၣ်လီၤ.

6 Then she arose with her daughters-in-law, that she might return from the country of Moab: for she had heard in the country of Moab how that Yahweh had visited his people in giving them bread.
6 ဒီးဂဲၤဆၢထၢၣ် ဒီးအဒဲၣ်တဖၣ်, ဒ်သိး အကက့ၤကဒါက့ၤ လၢမိၤအး အကီၢ်ပူၤလီၤ. အဂ့ၢ်ဒ်အံၤ, နၢ်ဟူဝဲ လၢမိၤအး အကီၢ်ပူၤန့ၣ် လၢယွၤ အိၣ်သကိးလံ အပှၤဂီၢ်မုၢ်, ဒီးဟ့ၣ်လီၤလံ အီၤ လၢကိၣ်လီၤ.

7 She went forth out of the place where she was, and her two daughters-in-law with her; and they went on the way to return to the land of Judah.
7 ဒီးဟးထီၣ်ကွံာ်ဝဲ လၢအလီၢ်ဖဲအအိၣ်ဝဲ, ဒီးအဒဲၣ် ခံဂၤ အိၣ်ဒီးအီၤ, ဒီးလဲၤပိာ်ကျဲ ဒ်သိး အကက့ၤကဒါက့ၤဆူ ကီၢ်ယူဒၤလီၤ.

8 Naomi said to her two daughters-in-law, “ Go, return each of you to her mother’s house: Yahweh deal kindly with you, as you have dealt with the dead, and with me.
8 ဒီးနီၢ်နၤဧမံန့ၣ် စံးဘၣ် အဒဲၣ် ခံဂၤ, လဲၤတၢ်, က့ၤကဒါက့ၤ တဂၤဆူ အမိၢ်အဟံၣ် တဂၤဆူ အမိၢ်အဟံၣ် တက့ၢ်. မ်ယွၤမၤသု ဒီးတၢ်ဘျုးတၢ်ဖှိၣ် ဒ်သုမၤပှၤအသံတ့ၢ်တဖၣ် ဒီးယၤ အသိးန့ၣ် တက့ၢ်.

9 Yahweh grant you that you may find rest, each of you in the house of her husband.” Then she kissed them, and they lifted up their voice, and wept.
9 မ်ယွၤဟ့ၣ်သုထံၣ်န့ၢ် တၢ်အိၣ်ဘှံး တဂၤလၢအဝၤအဟံၣ်ပူၤ တဂၤလၢအဝၤအဟံၣ်ပူၤန့ၣ် တက့ၢ်. ဒီးနၢမူအီၤ, ဒီးအဝဲသ့ၣ် ထုထီၣ် အကလုၢ် ဒီးဟီၣ်ဝဲလီၤ.

10 They said to her, “ No, but we will return with you to your people.”
10 ဒီးစံးဘၣ်အီၤ ပကက့ၤ ဒီးနၤ သပှၢ်တၢၢ်ဆူ နပှၤတကလုာ် အအိၣ်န့ၣ်လီၤ.

11 Naomi said, “ Go back, my daughters. Why do you want to go with me? Do I still have sons in my womb, that they may be your husbands?
11 ဒီးနီၢ်နၤဧမံ စံးဝဲဒၣ်, က့ၤကဒါက့ၤ, ယဖိမုၣ်သ့ၣ်ဧၢ, သုကလဲၤ ဒီးယၤ ဘၣ်မနုၤလဲၣ်. ဖိခွါတဖၣ် လၢယဒၢလီၢ်ပူၤ လၢအကကဲထီၣ် သုဝၤတဖၣ်န့ၣ် အိၣ်ဒံးစ့ၢ်ကီး ဧါ.

12 Go back, my daughters, go your way; for I am too old to have a husband. If I should say, ‘I have hope,’ if I should even have a husband tonight, and should also bear sons;
12 က့ၤကဒါက့ၤ, ယဖိမုၣ်သ့ၣ်ဧၢ, အဂ့ၢ်ဒ်အံၤ, န့ၢ် ဝၤန့ၣ် ယသးပှၢ် ကဲၣ်ဆိးလီၤ. ယမ့ၢ်စံး, ယအိၣ်ဒီး တၢ်မုၢ်လၢ်, ယမ့ၢ်န့ၢ် ဝၤခဲမုၢ်နၤ, ဒီးဆံးစၢ် ဖိခွါတဖၣ်ဒီး,

13 would you then wait until they were grown? Would you then refrain from having husbands? No, my daughters, for it grieves me much for your sakes, for the hand of Yahweh has gone out against me.”
13 သုကအိၣ်ခိး တုၤအဒိၣ်ထီၣ် စ့ၢ်ကီးဧါ. သုတန့ၢ်ဝၤ ဒီးသုကအိၣ်ကမဲ လၢအဂီၢ် တုၤအဒိၣ်န့ၣ် စ့ၢ်ကီးဧါ. တမ့ၢ်ဘၣ်, ယဖိမုၣ်သ့ၣ်ဧၢ, အဂ့ၢ်ဒ်အံၤ, ယဘၣ် တၢ်သးအုး လၢသုဂီၢ် နးနးကလဲာ်လီၤ. အဂ့ၢ်ဒ်အံၤ, ယွၤအစု ယူာ်ထီၣ်အသး လၢယလိၤလီၤ.

14 They lifted up their voice, and wept again: and Orpah kissed her mother-in-law, but Ruth joined with her.
14 ဒီးအဝဲသ့ၣ် ထုထီၣ် အကလုၢ်, ဒီးဟီၣ်ကဒီးဝဲလီၤ. ဒီးနီၢ်ဧိးရပၤ နၢမူ အမံၤပှၢ်ပိာ်မုၣ်လီၤ. မ့မ့ၢ် နီၢ်ရူၤသး တဂၤ စဲဘူး ဒီးအီၤလီၤ.

15 She said, “ Behold, your sister-in-law has gone back to her people, and to her god. Follow your sister-in-law.”
15 ဒီးအဝဲဒၣ် စံးဘၣ်အီၤ, ကွၢ်ကွၢ်, နခံနဲမုၣ်တဂၤ က့ၤက့ၤလံဆူ အပှၤတကလုာ်ဒၣ်ဝဲ, ဒီးဆူ အကစၢ်တဖၣ် အအိၣ်လံ. က့ၤပိာ် နခံနဲမုၣ်အခံ တက့ၢ်.

16 Ruth said, “ Don’t entreat me to leave you, and to return from following after you, for where you go, I will go; and where you lodge, I will lodge; your people shall be my people, and your God my God;
16 ဒီးနီၢ်ရူၤသး စံးဝဲဒၣ်, ဃ့ကညးယၤ ဒ်သိး ယကလဲၤသဒၣ်နၤ, ဒ်သိး ယသုတပိာ်နခံ တဂ့ၤန့ၣ် တဂ့ၤ. အဂ့ၢ်ဒ်အံၤ, ဖဲနလဲၤတၢ် ယကလဲၤယဲ, ဒီးဖဲနမံ, ယကမံယဲ, နပှၤတကလုာ်န့ၣ် ကကဲထီၣ် ယပှၤတကလုာ် ဒီးနကစၢ်န့ၣ် ကကဲထီၣ် ယကစၢ်လီၤ.

17 where you die, will I die, and there will I be buried. Yahweh do so to me, and more also, if anything but death part you and me.”
17 ဖဲနသံ, ယကသံယဲ, ဒီးယကဘၣ် တၢ်ခူၣ်လီၤကွံာ်ယၤ ဖဲန့ၣ်လီၤ. တၢ် လၢအတမ့ၢ်ဘၣ် တၢ်သံန့ၣ်မ့ၢ် မၤလီၤမုၢ်လီၤဖး ယၤဒီး နၤဒီး, မ်ယွၤမၤယၤ ဒ်န့ၣ်ဒီး အါန့ၢ်အန့ၣ် တက့ၢ်.

18 When she saw that she was steadfastly minded to go with her, she left off speaking to her.
18 ဒီးအဝဲဒၣ် ထံၣ်ဘၣ်ဝဲ လၢအသးအိၣ်နီၢ်နီၢ် လၢအကလဲၤတၢ် ဒီးအီၤ, ဒီးကတိၤတၢ် ဒီးအီၤန့ၣ် ဆိတ့ၢ်ဝဲလီၤ.

19 So they two went until they came to Bethlehem. It happened, when they had come to Bethlehem, that all the city was moved about them, and they asked, “ Is this Naomi?”
19 ဒီးပှၤခံဂၤန့ၣ် လဲၤတၢ်ဆူ ဘ့ၤသလ့ဃ့ၣ်လီၤ. ဒီးတုၤ အတုၤ လၢဘ့ၤသလ့ဃ့ၣ်ဒီး, တၢ်မၤအသး လၢဝ့ၢ်ဖိ တၢထီၣ်တၢလီၤ ဝးတရံးအီၤ ဒီဝ့ၢ်ညါလီၤ. ဒီးစံးဝဲဒၣ်, အဝဲအံၤမ့ၢ် နီၢ်နၤဧမံန့ၣ် စ့ၢ်ကီးဧါ.

20 She said to them, “ Don’t call me Naomi. Call me Mara; for the Almighty has dealt very bitterly with me.
20 ဒီးစံးဆၢအီၤ, ကိးယၤ လၢနီၢ်နၤဧမံ တဂ့ၤ, ကိးယၤ လၢနီၢ်မၤရၤ တက့ၢ်. အဂ့ၢ်ဒ်အံၤ, တၢ်သ့တၢ်လၢာ် မၤယၤ နးနးကလဲာ်လီၤ.

21 I went out full, and Yahweh has brought me home again empty; why do you call me Naomi, since Yahweh has testified against me, and the Almighty has afflicted me?”
21 ယလဲၤထီၣ်အိၣ်ပှဲၤ, ဒီးယွၤ ဒုးဟဲက့ၤယၤ အိၣ်ကလီလီၤ. သုကိးယၤ လၢနီၢ်နၤဧမံန့ၣ်မ့ၢ် အဘၣ်မနုၤလဲၣ်. ဒီးယွၤအုၣ်အသး ထီဒါ ယၤ, ဒီးတၢ်သ့တၢ်လၢာ် မၤအၢယၤလီၤ.

22 So Naomi returned, and Ruth the Moabitess, her daughter-in-law, with her, who returned out of the country of Moab: and they came to Bethlehem in the beginning of barley harvest.
22 ဒီးနီၢ်နၤဧမံ က့ၤက့ၤ, ဒီးပှၤမိၤအးဖိ, အဒဲၣ် နီၢ်ရူၤသး အိၣ်ဒီးအီၤ လၢအဟဲက့ၤ လၢမိၤအး အကီၢ်ပူၤန့ၣ်လီၤ. ဒီး လၢတၢ်ကူးသီဘုမုယီၤ အကတီၢ်န့ၣ် တုၤဝဲ လၢဘ့ၤသလ့ဃ့ၣ် အပူၤန့ၣ်လီၤ.

လံာ်နီၢ်ရူၤသး Ruth 2

1 Naomi had a kinsman of her husband’s, a mighty man of wealth, of the family of Elimelech, and his name was Boaz.
1 ဒီးနီၢ်နၤဧမံန့ၣ် အိၣ်ဒီး အဝၤ အဘူးအတံၢ်တဂၤ, ပှၤအထူးအတီၤအါ လၢစီၤအလံၤမ့လ့း အဟံၣ်ဖိ အကျါ, ဒီး အမံၤမ့ၢ် စီၤဘိၤဧးလီၤ.

2 Ruth the Moabitess said to Naomi, “ Let me now go to the field, and glean among the ears of grain after him in whose sight I shall find favor.” She said to her, “ Go, my daughter.”
2 ဒီးပှၤမိၤအးဖိ နီၢ်ရူၤသး စံးဘၣ် နီၢ်နၤဧမံ, ဒုးလဲၤယၤ ဆူစံာ်ပူၤ, ဒီးထၢထီၣ် ဘုအစဲၤတဖၣ် လၢအလီၤတဲာ် ဖဲဒၣ် ပှၤအလီၢ်ခံ တဂၤဂၤ လၢယဘၣ်ဘျုးဘၣ်ဖှိၣ် လၢအမဲာ်န့ၣ် တက့ၢ်. ဒီးစံးဘၣ်အီၤ, လဲၤကၢ်နဲာ်, ယဖိမုၣ်ဧၢ.

3 She went, and came and gleaned in the field after the reapers: and she happened to come to the portion of the field belonging to Boaz, who was of the family of Elimelech.
3 ဒီးလဲၤဝဲ, ဒီးဟဲနုာ်ဝဲ, ဒီးထၢထီၣ်တၢ် လၢပှၤကူးဘု အလီၢ်ခံ, ဒီးတၢ်မၤအသး လၢအဘၣ် လၢစံာ်အလီၢ် လၢအမ့ၢ် စီၤဘိၤဧး အတၢ်, လၢအမ့ၢ် လၢစီၤအလံၤမ့လ့း အပှၤဟံၣ်ဖိ အကျါလီၤ.

4 Behold, Boaz came from Bethlehem, and said to the reapers, “ Yahweh be with you.” They answered him, “ Yahweh bless you.”
4 ဒီးကွၢ်ကွၢ်, စီၤဘိၤဧး ဟဲဝဲ လၢဘ့ၤသလ့ဃ့ၣ်, ဒီး စံးဘၣ် ပှၤကူးဘုတဖၣ်န့ၣ် မ်ယွၤအိၣ်ဒီးသု တက့ၢ်. ဒီး စံးဆၢဝဲဒၣ်, မ်ယွၤဆိၣ်ဂ့ၤနၤ တက့ၢ်.

5 Then Boaz said to his servant who was set over the reapers, “ Whose young lady is this?”
5 ဒီးစီၤဘိၤဧး စံး လၢအခ့အပှၤတဂၤ လၢအပာ် လၢပှၤကူးဘုဖိ အဖီခိၣ်, ဒီးအဝဲဒၣ်န့ၣ်မ့ၢ် မတၤအဖိသၣ် ပိာ်မုၣ်လဲၣ်.

6 The servant who was set over the reapers answered, “ It is the Moabite lady who came back with Naomi out of the country of Moab.
6 ဒီး အခ့အပှၤ လၢအအိၣ် လၢပှၤကူးဘုဖိ အဖီခိၣ် တဂၤန့ၣ် စံးဆၢတၢ်, ဒီးစံးဝဲဒၣ်, မ့ၢ် ပှၤမိၤအးဖိ အဖိသၣ်ပိာ်မုၣ် လၢအဟဲ ဒီးနီၢ်နၤဧမံ လၢမိၤအး အကီၢ်ပူၤန့ၣ်လီၤ

7 She said, ‘Please let me glean and gather after the reapers among the sheaves.’ So she came, and has continued even from the morning until now, except that she stayed a little in the house.”
7 ဒီးအဝဲဒၣ်စံး, ဒုးထၢထီၣ်ယၤ လၢတၢ်လီၤတဲာ်, ဒီးထၢဖှိၣ်တၢ် လၢပှၤကူးဘုဖိ အလီၢ်ခံ, ဒီးလၢဘုကဒိၣ် အကျါန့ၣ် တက့ၢ်. ဒီးဟဲဝဲ, ဒီးမ့တမ့ၢ်ဘၣ် အအိၣ်ဝဲ တစိၢ်ဖိ လၢဟံၣ်ပူၤ ဘၣ်ဒီး, အိၣ်ဝဲ လၢမုၢ်ဂီၤလံၤလံၤ တုၤ ခဲကနံၣ်အံၤလီၤ.

8 Then Boaz said to Ruth, “ Listen, my daughter. Don’t go to glean in another field, and don’t go from here, but stay here close to my maidens.
8 ဒီးစီၤဘိၤဧး စံးဘၣ် နီၢ်ရူၤသးန့ၣ်, နတနၢ်ဟူဘၣ်ဧါ, ယဖိမုၣ်ဧၢ, လဲၤထၢထီၣ် တၢ်လီၤတဲာ် လၢစံာ်အဂၤ အပူၤန့ၣ် တဂ့ၤ, ဒီးဟးထီၣ် စ့ၢ်ကီး ဖဲအံၤတဂ့ၤ, ဒီးစဲဘူး ဒီးယဖိသၣ်ပိာ်မုၣ်တဖၣ် ဖဲအံၤ တက့ၢ်.

9 Let your eyes be on the field that they reap, and go after them. Haven’t I commanded the young men not to touch you? When you are thirsty, go to the vessels, and drink from that which the young men have drawn.”
9 မ်နမဲာ်အိၣ် လၢစံာ် လၢအဝဲသ့ၣ် ကူးဘု လၢအပူၤန့ၣ်, ဒီးလဲၤပိာ်အခံ တက့ၢ်. ယမၤလိာ်လံ ပှၤဖိၣ်သၣ်ခွါတဖၣ် ဒ်သိး အသုတထိးနၤ တဂ့ၤန့ၣ် တမ့ၢ်ဘၣ်ဧါ. ဒီးတုၤတၢ်သူနသးထံဒီး, လဲၤလီၤဆူ သပၢၤတဖၣ် အအိၣ်, ဒီးအီတၢ် လၢဖိၣ်သၣ်ခွါတဖၣ် ဒၢၣ်တ့ၢ်န့ၣ် တက့ၢ်.

10 Then she fell on her face, and bowed herself to the ground, and said to him, “ Why have I found favor in your sight, that you should take knowledge of me, since I am a foreigner?”
10 ဒီးထိၣ်လီၤပှီၤအသး, ဒီးဆုးလီၤ အခိၣ်ပၢၢ် လၢဟီၣ်ခိၣ်, ဒီးစံးဘၣ်အီၤ, ယဘၣ်ဘျုး လၢနမဲာ် လၢနကပာ် သ့ၣ်ညါ နသး လၢယၤ မ့ၢ်အဘၣ်မနုၤလဲၣ်. ဒီးယဲဒၣ်အံၤ ယမ့ၢ် ပှၤတခီဘီမုၢ်ဖိလီၤ.

11 Boaz answered her, “ It has fully been shown me, all that you have done to your mother-in-law since the death of your husband; and how you have left your father and your mother, and the land of your birth, and have come to a people that you didn’t know before.
11 ဒီးစီၤဘိၤဧး စံးဆၢအီၤ, ဒီးစံးဝဲဒၣ်, လၢနဝၤသံ အလီၢ်ခံန့ၣ်တၢ် လၢနမၤ နမံၤပှၢ်ပိာ်မုၣ် ခဲလၢာ်န့ၣ်, ဒီးလၢ နလဲၤသဒၣ် နမိၢ် ဒီးနပၢ်, ဒီးကီၢ်တဘ့ၣ် လၢနအိၣ်ဖျဲၣ် လၢအပူၤ, ဒီးဟဲတုၤ လၢပှၤတကလုာ် အကျါ လၢန တသ့ၣ်ညါဘၣ် လၢထံးန့ၣ် ပှၤဒုးနဲၣ်ယၤ လီၤတံၢ်လီၤဆဲးလီၤ.

12 May Yahweh repay your work, and a full reward be given you from Yahweh, the God of Israel, under whose wings you have come to take refuge.”
12 မ်ယွၤဟ့ၣ်ကၣ် နမၤတၢ် တက့ၢ်. ဒီးမ်နကန့ၢ်ဘၣ် တၢ်အဘူးအလဲ လၢယွၤ, အံၣ်စရ့လး အကစၢ် လၢနဟဲအိၣ်သဒၢ လၢအဒံးဆ့ ဖီလာ်န့ၣ် တက့ၢ်.

13 Then she said, “ Let me find favor in your sight, my lord, because you have comforted me, and because you have spoken kindly to your handmaid, though I am not as one of your handmaidens.”
13 တုၤနုၤတစု အဝဲဒၣ်စံး, မ်ယဘၣ်ဘျုး လၢနမဲာ် တက့ၢ်, ယကစၢ်ဧၢ, အဂ့ၢ်ဒ်အံၤ, နမၤမုာ်ထီၣ်က့ၤယၤ ဒီးယတဒ်သိးဘၣ်ဒီး နကုၢ်ပိာ်မုၣ်တဖၣ် နာ်သက့ဒီး, န ကတိၤတ့ၢ် ဒီးနကုၢ်ပိာ်မုၣ် မုာ်မုာ်ခုၣ်ခုၣ်လံလီၤ.

14 At meal time Boaz said to her, “ Come here, and eat of the bread, and dip your morsel in the vinegar.” She sat beside the reapers, and they reached her parched grain, and she ate, and was satisfied, and left some of it.
14 ဒီးစီၤဘိၤဧး စံးဘၣ်အီၤ, အီၣ်တၢ်အကတီၢ်န့ၣ် ဟဲဖဲအံၤ, ဒီးအီၣ်တၢ် လၢကိၣ်န့ၣ်, ဒီးဘျၢ နတၢ်တမီ လၢတၤဆံၣ်ထံ အပူၤန့ၣ် တက့ၢ်. ဒီးပိာ်မုၣ်န့ၣ် ဆ့ၣ်နီၤ လၢပှၤကူးဘုဖိ အဃၢၤ, ဒီးအဝဲသ့ၣ် ယူာ်ဃီၤ ဘုဝဲာ်အသးဆူ အအိၣ်, ဒီးအဝဲဒၣ် အီၣ်ဝဲ, ဒီးဘျဲးအီၣ်, ဒီးတၢ်အိၣ်ဘျဲၣ်ဝဲလီၤ.

15 When she had risen up to glean, Boaz commanded his young men, saying, “ Let her glean even among the sheaves, and don’t reproach her.
15 ဒီးတုၤအဂဲၤဆၢထၢၣ် ဒ်သိး အကထၢထီၣ် တၢ်လီၤတဲာ်ဒီး, စီၤဘိၤဧး မၤလိာ် အပှၤဖိၣ်သၣ်ခွါတဖၣ်, ဒီးစံးဝဲဒၣ်, ပျဲအကထၢထီၣ် တၢ်လီၤတဲာ် လၢဘုကဒိၣ်အကျါန့ၣ် ဒၣ်လဲာ်, ဒီးဒုၣ်ဒွဲၣ်အီၤ တဂ့ၤ.

16 Also pull out some for her from the bundles, and leave it, and let her glean, and don’t rebuke her.”
16 ဒီးမၤပြံပြါ ဘုအစဲၤ တနီၤနီၤ လၢအဂီၢ်, ဒီးပာ်လီၤတဲာ် ဒ်သိး အထၢထီၣ်ဝဲ, ဒီးတြီအီၤ တဂ့ၤ.

17 So she gleaned in the field until evening; and she beat out that which she had gleaned, and it was about an ephah of barley.
17 ဒီးအဝဲဒၣ် ထၢထီၣ် တၢ်လီၤတဲာ် လၢစံာ်ပူၤ တုၤ မုၢ်ဟါ, ဒီးတီၢ်လီၤတၢ် လၢအထၢထီၣ်ဝဲ, ဒီးအိၣ်ဝဲ ဘုမုယီၤ တအ့ဖး ဃၣ်ဃၣ်လီၤ.

18 She took it up, and went into the city; and her mother-in-law saw what she had gleaned: and she brought out and gave to her that which she had left after she was sufficed.
18 ဒီးဟံးထီၣ်ဝဲ, ဒီးက့ၤက့ၤဝဲဆူ ဝ့ၢ်ပူၤ, ဒီးအမံၤပှၢ်ပိာ်မုၣ်န့ၣ် ထံၣ်ဘၣ် တၢ် လၢအထၢထီၣ်လီၤ. ဒီးလၢအအီၣ်ဘျဲးအီၣ်ဝဲ အလီၢ်ခံန့ၣ်, ဟဲစိာ်ဝဲ, ဒီးဟ့ၣ် အမံၤပှၢ် လၢတၢ်လၢအအိၣ်ဘျဲၣ်ဝဲန့ၣ်လီၤ.

19 Her mother-in-law said to her, “ Where have you gleaned today? Where have you worked? Blessed be he who noticed you.” She showed her mother-in-law with whom she had worked, and said, “ The man’s name with whom I worked today is Boaz.”
19 ဒီးအမံၤပှၢ်ပိာ်မုၣ် စံးဘၣ်အီၤ, နထၢထီၣ် ဘုလီၤတဲာ် လၢမဆါတနံၤအံၤ ဖဲလဲၣ်ပူၤလဲၣ်. ဒီးနမၤတၢ် ဖဲလဲၣ်ပူၤလဲၣ်. ပှၤလၢအပာ်သ့ၣ်ညါအသး လၢနၤတဂၤန့ၣ် မ်အဘၣ် တၢ်ဆိၣ်ဂ့ၤ တက့ၢ်. ဒီး ဒုးနဲၣ် အမံၤပှၢ်ပိာ်မုၣ် လၢပှၤ လၢအမၤအတၢ် မ့ၢ်မတၤမတၤ, ဒီးစံးဝဲဒၣ်, ပှၤလၢယမၤအတၢ် လၢမုၢ်မဆါ တနံၤအံၤတဂၤ အမံၤမ့ၢ် စီၤဘိၤဧး လီၤ.

20 Naomi said to her daughter-in-law, “ Blessed be he of Yahweh, who has not left off his kindness to the living and to the dead.” Naomi said to her, “ The man is a close relative to us, one of our near kinsmen.”
20 ဒီးနီၢ်နၤဧမံ စံးဘၣ် အဒဲၣ်, ပှၤလၢအတလဲၤသဒၣ် အဘျုးအဖှိၣ် ဒီးပှၤမူဝဲ ဒီးပှၤသံဝဲတဂၤန့ၣ် မ်အဘၣ် တၢ်ဆိၣ်ဂ့ၤ လၢယွၤ တက့ၢ်. ဒီးနီၢ်နၤဧမံ စံးဘၣ်အီၤ, ပှၤကညီတဂၤန့ၣ်မ့ၢ် ပဘူးပတံၢ် တဂၤ, ပှၤလၢအပှ့ၤက့ၤတၢ် လၢပဂီၢ်ကြၢး တဂၤလီၤ.

21 Ruth the Moabitess said, “ Yes, he said to me, ‘You shall stay close to my young men, until they have ended all my harvest.’”
21 ဒီးပှၤမိၤအးဖိ နီၢ်ရူၤသး စံးဝဲဒၣ်, အဝဲဒၣ် စံးဘၣ် စ့ၢ်ကီး ယၤ, နဘၣ်အိၣ်ဘူးဒီး ယပှၤဖိၣ်သၣ်ခွါတဖၣ် တုၤအကူး ယဘုလၢာ်လီၤ.

22 Naomi said to Ruth her daughter-in-law, “ It is good, my daughter, that you go out with his maidens, and that they not meet you in any other field.”
22 ဒီးနီၢ်နၤဧမံ စံးဘၣ် အဒဲၣ် နီၢ်ရူၤသး, ယဖိမုၣ်ဧၢ, ဂ့ၤ လၢနလဲၤထီၣ် ဒီးအဖိသၣ်ပိာ်မုၣ်တဖၣ်, လၢအသု တဘၣ်သဃိာ် ဒီးနၤ လၢစံာ်အဂၤ တပူၤ တဂ့ၤ.

23 So she stayed close to the maidens of Boaz, to glean to the end of barley harvest and of wheat harvest; and she lived with her mother-in-law.
23 ဒီးစဲဘူးဝဲ ဒီးစီၤဘိၤဧး အဖိသၣ်ပိာ်မုၣ်တဖၣ် ဒ်သိး အကထၢထီၣ် ဘုလီၤတဲာ် တုၤကူး ဘုမုယီၤ အကတီၢ် လၢာ်ဝဲ, ဒီးတုၤဘုကၠူၣ် အကတီၢ် လၢာ်ဝဲလီၤ. ဒီးအိၣ်ဝဲဆိးဝဲ ဒီးအမံၤပှၢ်ပိာ်မုၣ်လီၤ.

လံာ်နီၢ်ရူၤသး Ruth 3

1 Naomi her mother-in-law said to her, “ My daughter, shall I not seek rest for you, that it may be well with you?
1 ဒီးအမံၤပှၢ် နီၢ်နၤဧမံ စံးဘၣ်အီၤ, ယဖိမုၣ်ဧၢ, ယကဃု တၢ်အိၣ်ဘှံး လၢနဂီၢ် ဒ်သိးတၢ်ဂ့ၤ ကဘၣ်နၤန့ၣ် တမ့ၢ်ဘၣ်ဧါ.

2 Now isn’t Boaz our kinsman, with whose maidens you were? Behold, he winnows barley tonight in the threshing floor.
2 ဒီးခဲကနံၣ်အံၤ ပှၤလၢနအိၣ်ဒီး အဖိသၣ်ပိာ်မုၣ်တဖၣ်, စီၤဘိၤဧးတဂၤန့ၣ်မ့ၢ် ပဘူးပတံၢ်, တမ့ၢ်ဘၣ်ဧါ ကွၢ်ကွၢ်, ခဲမုၢ်နၤအံၤ ပညၢ ဘုမုယီၤ လၢကြဲၢ်ပူၤန့ၣ်လီၤ.

3 Therefore wash yourself, anoint yourself, get dressed, and go down to the threshing floor, but don’t make yourself known to the man until he has finished eating and drinking.
3 ဒီးသ့စီနသး, ဒီးဖှူနသး, ဒီးကူသိးတၢ်, ဒီးလဲၤလီၤဆူ ကြဲၢ်ပူၤန့ၣ် တက့ၢ်. ဒီးပှၤကညီတဂၤန့ၣ် တချုးအအီၣ် တၢ်အီတၢ်ဝံၤဒီး, ဒုးသ့ၣ်ညါ နကစၢ် လၢအီၤ တဂ့ၤ.

4 It shall be, when he lies down, that you shall mark the place where he shall lie, and you shall go in, and uncover his feet, and lay down; then he will tell you what you shall do.”
4 ဒီး တုၤအမံလီၤ ဒီး, တၢ်ကမၤအသး လၢနဘၣ်တိၢ်နီၣ် အလီၢ်ဖဲ အမံလီၤ. ဒီးနဘၣ်လဲၤနုာ်, ဒီးမၤဘ့ၣ်ဆ့ အခီၣ်, ဒီးမံလီၤလီၤ. နဘၣ်မၤ ဒ်လဲၣ်ဒ်လဲၣ်န့ၣ် အဝဲဒၣ် ကဒုးနဲၣ်နၤလီၤ.

5 She said to her, “ All that you say I will do.”
5 ဒီးအဝဲဒၣ် စံးဘၣ်အီၤ, ကယဲၢ် တၢ်လၢ နစံးဘၣ် ယၤခဲလၢာ်န့ၣ် ယကမၤလီၤ.

6 She went down to the threshing floor, and did according to all that her mother-in-law told her.
6 ဒီးလဲၤလီၤဝဲဆူ ကြဲၢ်ပူၤန့ၣ်, ဒီးမၤတၢ် ဒ်ကယဲၢ် တၢ်လၢအမံၤပှၢ်ပိာ်မုၣ် မၤလိာ် အီၤအသိးန့ၣ်လီၤ.

7 When Boaz had eaten and drunk, and his heart was merry, he went to lie down at the end of the heap of grain. She came softly, uncovered his feet, and laid her down.
7 ဒီးစီၤဘိၤဧး အီၣ်တၢ်, ဒီးအီတၢ်, ဒီးအသးမုာ်ထီၣ်က့ၤ ဝံၤဒီး လဲၤမံလီၤ လၢဘုတပူ အကတၢၢ်န့ၣ်လီၤ. ဒီးအဝဲဒၣ် ဟဲဝဲ ကဘဲးကဘဲး, ဒီးမၤဘ့ၣ်ဆ့ အခီၣ်, ဒီးမံလီၤဝဲ လီၤ.

8 It happened at midnight, that the man was startled and turned himself; and behold, a woman lay at his feet.
8 ဒီးဖးဖီမုၢ်န့ၣ် တၢ်မၤအသး လၢ ပှၤကညီတဂၤန့ၣ် ပျံၤတၢ်, ဒီးဃၣ်အသး, ဒီးကွၢ်ကွၢ်, ပိာ်မုၣ်တဂၤ မံလီၤ လၢအခီၣ်ထံးန့ၣ်လီၤ.

9 He said, “ Who are you?” She answered, “ I am Ruth your handmaid. Therefore spread your skirt over your handmaid; for you are a near kinsman.”
9 ဒီးစံးဝဲဒၣ်, နမ့ၢ်မတၤတဂၤလဲၣ်, ဒီးစံးဆၢအီၤ, ယမ့ၢ် နကုၢ်ပိာ်မုၣ် နီၢ်ရူၤသး လီၤ. ဒါလီၤ နယၣ် လၢယဖီခိၣ်န့ၣ် တက့ၢ်. အဂ့ၢ်ဒ်အံၤ, နမ့ၢ် ပှၤကြၢးပှ့ၤက့ၤတၢ်တဂၤလီၤ.

10 He said, “ Blessed are you by Yahweh, my daughter. You have shown more kindness in the latter end than at the beginning, inasmuch as you didn’t follow young men, whether poor or rich.
10 ဒီးအဝဲဒၣ် စံးဝဲဒၣ်, ယဖိမုၣ်ဧၢ, မ်နဘၣ် တၢ်ဆိၣ်ဂ့ၤ လၢယွၤတက့ၢ်. နမၤဘျုးမၤဖှိၣ်တၢ် လၢအခံကတၢၢ် ဂ့ၤန့ၢ် လၢအခီၣ်ထံးန့ၣ် တက့ၢ်လီၤ. အဂ့ၢ်ဒ်အံၤ, ပှၤဖှီၣ် မ့ၢ်ဂ့ၤ, ပှၤထူးပှၤတီၤ မ့ၢ်ဂ့ၤ, နတပိာ်ဘၣ် ဖိၣ်သၣ်ခွါ အခံဘၣ်,

11 Now, my daughter, don’t be afraid; I will do to you all that you say; for all the city of my people does know that you are a worthy woman.
11 ဒီးခဲကနံၣ်အံၤ ယဖိမုၣ်ဧၢ, ဘၣ်ယိၣ်တၢ် တဂ့ၤ, ကယဲၢ် တၢ်လၢနစံးဘၣ်ယၤ ခဲလၢာ်န့ၣ် ယကမၤနၤလီၤ. အဂ့ၢ်ဒ်အံၤ, ယပှၤဂီၢ်မုၢ် အပှၤပဲတရီ သ့ၣ်ညါဝဲ လၢနမ့ၢ် ပိာ်မုၣ် အဂ့ၤအဝါလီၤ.

12 Now it is true that I am a near kinsman; however there is a kinsman nearer than I.
12 ဒီးခဲကနံၣ်အံၤ ယမ့ၢ် ပှၤကြၢးပှ့ၤက့ၤတၢ် လၢနဂီၢ်တဂၤန့ၣ်မ့ၢ်လံ, ဘၣ်ဆၣ်ဒီး ပှၤပှ့ၤက့ၤတၢ် ဘူးန့ၢ်ယၤ တက့ၢ် အိၣ်ဝဲတဂၤလီၤ.

13 Stay this night, and it shall be in the morning, that if he will perform for you the part of a kinsman, well; let him do the kinsman’s part. But if he will not do the part of a kinsman for you, then will I do the part of a kinsman for you, as Yahweh lives. Lie down until the morning.”
13 အိၣ်သီ တနၤကျၢၤအံၤ တက့ၢ်. ဒီးမုၢ်ဆ့ၣ်ထီၣ်န့ၣ် တၢ်ကမၤအသး လၢပှၤတဂၤန့ၣ်မ့ၢ် မၤနၤ လၢပှၤပှ့ၤက့ၤတၢ် တဂၤ အတၢ်မၤဒီး, ဂ့ၤလံ. ကမၤဒၣ်ဝဲ ပှၤပှ့ၤက့ၤတၢ်တဂၤ အတၢ်မၤန့ၣ် တက့ၢ်. မ့မ့ၢ်အဝဲဒၣ် မ့ၢ်တမၤဘၣ်နၤ လၢပှၤပှ့ၤက့ၤတၢ်တဂၤ အတၢ်မၤ ဘၣ်ဒီး, ယဲဒၣ်အံၤ ယကမၤနၤ လၢပှၤပှ့ၤက့ၤတၢ်တဂၤ အတၢ်မၤန့ၣ်လီၤ. ယွၤမူဝဲ, မံလီၤ တုၤ မုၢ်ဂီၤန့ၣ် တက့ၢ်.

14 She lay at his feet until the morning. She rose up before one could discern another. For he said, “ Let it not be known that the woman came to the threshing floor.”
14 ဒီးမံလီၤ လၢအခီၣ်ထံး တုၤ မုၢ်ဆ့ၣ်ထီၣ်, ဒီးပှၤတချုး သ့ၣ်ညါလိာ်အသး သ့ဒံးဘၣ်ဒီး, ဂဲၤဆၢထၢၣ်ဝဲလီၤ. အဂ့ၢ်ဒ်အံၤ, အဝဲဒၣ်စံး, မ်ပှၤသုတသ့ၣ်ညါ လၢပိာ်မုၣ်တဂၤ ဟဲနုာ် လၢကြဲၢ်ပူၤ တဂ့ၤ.

15 He said, “ Bring the mantle that is on you, and hold it.” She held it; and he measured six measures of barley, and laid it on her; and he went into the city.
15 ဒီးစံးဝဲဒၣ်, ဟဲစိာ် ယၣ်တဘ့ၣ်န့ၣ် လၢအအိၣ် လၢနလိၤ, ဒီးဟံးဃာ်အီၤ တက့ၢ်. ဒီး ဟံးဃာ်ဝဲ, ဒီးအဝဲဒၣ် ဃီၣ် ဘုမုယီၤ နီၣ်ဃီၣ် ဃုဖျၢၣ်လီၤ. ဒီးပာ်ဝဲ လၢအလိၤ, ဒီးအဝဲဒၣ် က့ၤက့ၤဆူ ဝ့ၢ်ပူၤလီၤ.

16 When she came to her mother-in-law, she said, “ How did it go, my daughter?” She told her all that the man had done to her.
16 ဒီးလဲၤဆူ အမံၤပှၢ် အအိၣ်, ဒီးအဝဲဒၣ် စံးဘၣ်အီၤ, ယဖိမုၣ်ဧၢ, နမ့ၢ်မတၤတဂၤလဲၣ်. ဒီးအဝဲဒၣ် စံးဘၣ်တဲဘၣ်အီၤ လၢကယဲၢ် တၢ်လၢ ပှၤကညီတဂၤန့ၣ် မၤအီၤခဲလၢာ်လီၤ.

17 She said, “ He gave me these six measures of barley; for he said, ‘Don’t go empty to your mother-in-law.’”
17 ဒီးစံးဝဲဒၣ်, ဘုမုယီၤ နီၣ်ဃီၣ် ဃုဖျၢၣ်အံၤ ဟ့ၣ်လီၤယၤလီၤ. အဂ့ၢ်ဒ်အံၤ, စံးဘၣ်ယၤ, က့ၤကလီဆူ နမံၤပှၢ်ပိာ်မုၣ် အအိၣ် တဂ့ၤ.

18 Then she said, “ Sit still, my daughter, until you know how the matter will fall; for the man will not rest, until he has finished the thing this day.”
18 ဒီးစံးဝဲဒၣ်, ယဖိမုၣ်ဧၢ, ဆ့ၣ်နီၤ တုၤနသ့ၣ်ညါ လၢတၢ်တမံၤအံၤ ကမၤအသး ဒ်လဲၣ်ဒ်လဲၣ်န့ၣ် တက့ၢ်. အဂ့ၢ်ဒ်အံၤ, ပှၤကညီတဂၤန့ၣ် တအိၣ်ဘှံးဘၣ် တုၤအမၤဝံၤ တၢ်တမံၤအံၤ လၢခဲမုၢ်ဆါအံၤဘၣ်လီၤ.

လံာ်နီၢ်ရူၤသး Ruth 4

1 Now Boaz went up to the gate, and sat down there. Behold, the near kinsman of whom Boaz spoke came by; to whom he said, “ Come over here, friend, and sit down!” He turned aside, and sat down.
1 ဒီးစီၤဘိၤဧး လဲၤထီၣ်ဝဲဆူ ဝ့ၢ်အပဲတရီ, ဒီးဆ့ၣ်နီၤဖဲန့ၣ်, ဒီးကွၢ်ကွၢ်, ပှၤပှ့ၤက့ၤတၢ်တဂၤ လၢစီၤဘိၤဧး ကတိၤတၢ် လၢအဂ့ၢ်န့ၣ် လဲၤပူၤကွံာ်တၢ်, ဒီးအဝဲဒၣ် စံးဘၣ်အီၤ, မတၤတဂၤဧၢ, ဃၣ်ကပၤ နသး, ဆ့ၣ်နီၤ ဖဲအံၤ တက့ၢ်. ဒီးဃၣ်ကပၤ, ဒီးဆ့ၣ်နီၤဝဲလီၤ.

2 He took ten men of the elders of the city, and said, “ Sit down here.” They sat down.
2 ဒီးဟံးန့ၢ် ပှၤဆံဆဲၣ်ဂၤ လၢပှၤသူၣ်က့သးပှၢ် အကျါ, ဒီးစံးဝဲဒၣ်, ဆ့ၣ်နီၤ ဖဲအံၤ တက့ၢ်. ဒီးဆ့ၣ်နီၤဝဲလီၤ.

3 He said to the near kinsman, “ Naomi, who has come back out of the country of Moab, is selling the parcel of land, which was our brother Elimelech’s.
3 ဒီးစံးဘၣ် ပှၤပှ့ၤက့ၤတၢ်တဂၤန့ၣ် နီၢ်နၤဧမံ လၢအဟဲက့ၤကဒါက့ၤ လၢမိၤအး အကီၢ်ပူၤန့ၣ် ကဆါ ကွံာ် ဟီၣ်ခိၣ် အကဝီၤ လၢအမ့ၢ် ပဒီပုၢ်ဝဲၢ် စီၤအလံၤမ့လ့း အတၢ် လီၤ.

4 I thought to disclose it to you, saying, ‘Buy it before those who sit here, and before the elders of my people.’ If you will redeem it, redeem it; but if you will not redeem it, then tell me, that I may know. For there is no one to redeem it besides you; and I am after you.” He said, “ I will redeem it.”
4 ဒီးယစံး, ယကစံးတၢ် လၢနနၢ်ပူၤ, ဒီးစံးပှ့ၤတၢ် လၢပှၤကီၢ်ဖိ, ဒီးယပှၤတကလုာ် အသူၣ်က့အသးပှၢ် အမဲာ်ညါ တက့ၢ်. မ့မ့ၢ် နမ့ၢ် တပှ့ၤက့ၤဘၣ်ဒီး, စံးဘၣ်ယၤ ဒ်သိး ယကသ့ၣ်ညါ တက့ၢ်. အဂ့ၢ်ဒ်အံၤ, လၢနၤတဂၤ အမဲာ်ညါန့ၣ် ပှၤပှ့ၤက့ၤအီၤ တအိၣ်ဘၣ်. ဒီးယဲဒၣ်အံၤ, ယ အိၣ်လၢနလီၢ်ခံလီၤ. ဒီးစံးဝဲဒၣ်, ယကပှ့ၤက့ၤအီၤလီၤ.

5 Then Boaz said, “ On the day you buy the field from the hand of Naomi, you must buy it also from Ruth the Moabitess, the wife of the dead, to raise up the name of the dead on his inheritance.”
5 ဒီးစီၤဘိၤဧး စံးဝဲဒၣ်, မုၢ်တနံၤ လၢနပှ့ၤ ဟီၣ်ခိၣ်တကဝီၤ လၢနီၢ်နၤဧမံ အစုပူၤန့ၣ် နဘၣ်ပှ့ၤစ့ၢ်ကီး လၢပှၤမိၤအးဖိ နီၢ်ရူၤသး, ပှၤသံတဂၤ အမါ, ဒ်သိး နကဒုးဂဲၤဆၢထၢၣ် ပှၤသံတဂၤ အမံၤ လၢအတၢ်န့ၢ်သါ အဖီခိၣ်လီၤ.

6 The near kinsman said, “ I can’t redeem it for myself, lest I mar my own inheritance. Take my right of redemption for yourself; for I can’t redeem it.”
6 ဒီးပှၤပှ့ၤက့ၤတၢ်တဂၤန့ၣ် စံးဝဲဒၣ်, ယပှ့ၤက့ၤအီၤ လၢယဂီၢ်ဒၣ်ယဲ တသ့ဘၣ်. ယကမၤဟးဂီၤ ဘၣ်ဖုး ယတၢ်န့ၢ်သါဒၣ်ယဲလီၤ. ဟံးန့ၢ် ယတၢ်ပှ့ၤက့ၤ အလီၢ် လၢနဂီၢ်ဒၣ်နဲတက့ၢ်. အဂ့ၢ်ဒ်အံၤ, ယပှ့ၤက့ၤ တသ့ဘၣ်.

7 Now this was the custom in former time in Israel concerning redeeming and concerning exchanging, to confirm all things: a man took off his shoe, and gave it to his neighbor; and this was the way of attestation in Israel.
7 လၢပှ့ၤက့ၤတၢ်, ဒီးလဲလိာ်တၢ်အဂ့ၢ် လၢအံၣ်စရ့လး အပူၤ လၢပျၢၤန့ၣ် ဒ်သိး အကမၤကျၢၤ တၢ်ခဲလၢာ်ဒီး, ပှၤမၤတၢ်ဒ်အံၤ, ပှၤတဂၤ ဘ့ၣ်လီၤ အခီၣ်ဖံးတခီ, ဒီးဟ့ၣ် ပှၤလၢအဃၢၤလီၤ. ဒီးအဝဲန့ၣ်မ့ၢ် တၢ်အုၣ်အသး လၢအံၣ်စရ့လး အပူၤလီၤ.

8 So the near kinsman said to Boaz, “ Buy it for yourself.” He took off his shoe.
8 ဒီးပှၤပှ့ၤက့ၤတၢ်တဂၤ စံးဘၣ် စီၤဘိၤဧး, ပှ့ၤက့ၤလၢနဂီၢ်ဒၣ်နဲတက့ၢ်, ဒီးဘ့ၣ်လီၤ အခီၣ်ဖံး တခီလီၤ.

9 Boaz said to the elders, and to all the people, “ You are witnesses this day, that I have bought all that was Elimelech’s, and all that was Chilion’s and Mahlon’s, from the hand of Naomi.
9 ဒီးစီၤဘိၤဧး စံးဘၣ် ပှၤသူၣ်က့သးပှၢ်, ဒီးပှၤဂီၢ်မုၢ် ခဲလၢာ်, သုမ့ၢ် ပှၤအုၣ်အသး လၢမုၢ်မဆါတနံၤအံၤ လၢယပှ့ၤ ကယဲၢ် တၢ်လၢအမ့ၢ် စီၤအလံၤမ့လ့း အတၢ်, ဒီး ကယဲၢ် တၢ် လၢအမ့ၢ် စီၤကံးလယိၣ် ဒီးစီၤမၤဃလိၣ် အတၢ်ခဲလၢာ် လၢနီၢ်နၤဧမံ အစုပူၤလီၤ.

10 Moreover Ruth the Moabitess, the wife of Mahlon, I have purchased to be my wife, to raise up the name of the dead on his inheritance, that the name of the dead not be cut off from among his brothers, and from the gate of his place. You are witnesses this day.”
10 ဒီးယပှ့ၤစ့ၢ်ကီး ပှၤမိၤအးဖိ စီၤမၤဃလိၣ် အမါ နီၢ်ရူၤသး, ဒ်သိး အကကဲထီၣ် ယမါ လၢယကဒုးဂဲၤဆၢထၢၣ် ပှၤသံတဂၤ အမံၤ လၢအတၢ်န့ၢ်သါ အဖီခိၣ်, ဒ်သိးပှၤသံတဂၤ အမံၤ အသုတဘၣ် တၢ်ဒီၣ်ကွံာ်အီၤ လၢအဒီပုၢ်ဝဲၢ်, ဒီးအလီၢ် အပဲတရီန့ၣ် တဂ့ၤ. သုမ့ၢ် ပှၤအုၣ်အသး လၢမုၢ်မဆါ တနံၤအံၤလီၤ.

11 All the people who were in the gate, and the elders, said, “ We are witnesses. May Yahweh make the woman who has come into your house like Rachel and like Leah, which two built the house of Israel; and treat you worthily in Ephrathah, and be famous in Bethlehem.
11 ဒီးပှၤဂီၢ်မုၢ်, ဒီးပှၤသူၣ်က့သးပှၢ် လၢအအိၣ်ဝဲ လၢပဲတရီန့ၣ် စံးဝဲဒၣ်, ပမ့ၢ် ပှၤအုၣ်အသးလီၤ. မ်ယွၤပာ်ပိာ်မုၣ် လၢအဟဲနုာ် လၢနဟံၣ်ပူၤတဂၤ ဒ်နီၢ်ရၤဃ့လး ဒီးနီၢ်လ့ၤအၤ ခံဂၤ လၢအမၤထီၣ် အံၣ်စရ့လး အဟံၣ်န့ၣ် တက့ၢ်. ဒီးမ်နမၤ တၢ်ဂ့ၤ လၢအ့ဖရးသး အပူၤ, ဒီးနမံၤ ဟူထီသါလီၤ လၢဘ့ၤသလ့ဃ့ၣ် အပူၤန့ၣ် တက့ၢ်.

12 Let your house be like the house of Perez, whom Tamar bore to Judah, of the seed which Yahweh shall give you of this young woman.”
12 ဒီးမ်နဟံၣ် မၤသးဒ် စီၤဖ့ရ့း အဟံၣ် အသိး (လၢနီၢ်တၤမၢ် ဆံးစၢ်န့ၢ် လၢစီၤယူဒၤ အဂီၢ်), လၢတၢ်အချံအသၣ် လၢယွၤ ကဟ့ၣ်လီၤနၤ လၢပိာ်မုၣ်အံၤ တက့ၢ်.

13 So Boaz took Ruth, and she became his wife; and he went in to her, and Yahweh gave her conception, and she bore a son.
13 ဒီးစီၤဘိၤဧး ဟံးန့ၢ် နီၢ်ရူၤသး, ဒီးအဝဲဒၣ် ကဲထီၣ် အမါလီၤ. ဒီးလဲၤနုာ်ဝဲဆူ အအိၣ်, ဒီးယွၤ ဒုးဒၢထီၣ်အီၤ, ဒီးအတၢ်ဆံးစၢ်န့ၢ် အဖိခွါလီၤ.

14 The women said to Naomi, “ Blessed be Yahweh, who has not left you this day without a near kinsman; and let his name be famous in Israel.
14 ဒီးပိာ်မုၣ်တဖၣ် စံးဘၣ် နီၢ်နဧမံ, မ်ယွၤဘၣ် တၢ်စံးထီၣ်ပတြၢၤ လၢအတပာ်လီၤတဲာ်ဘၣ်နၤ လၢပှၤပှ့ၤက့ၤတၢ် တအိၣ်ဘၣ် လၢမုၢ်မဆါ တနံၤအံၤန့ၣ် တက့ၢ်. မ်အမံၤ ဟူထီသါလီၤ လၢအံၣ်စရ့လး အပူၤန့ၣ် တက့ၢ်.

15 He shall be to you a restorer of life, and sustain you in your old age, for your daughter-in-law, who loves you, who is better to you than seven sons, has borne him.”
15 ဒီးကကဲထီၣ် တၢ်ဒုးမူဒံးနၤ, ဒီးတၢ်အံးက့ၤကွၢ်က့ၤ နခိၣ်ဝါန့ၣ်လီၤ. အဂ့ၢ်ဒ်အံၤ, နဒဲၣ် လၢအအဲၣ်နၤ, ဒီးဂ့ၤန့ၢ် ဖိခွါ နွံဂၤ လၢနဂီၢ်တဂၤန့ၣ် ဆံးစၢ်န့ၢ်အီၤလီၤ.

16 Naomi took the child, and laid it in her bosom, and became nurse to it.
16 ဒီးနီၢ်နၤဧမံ ဟံးန့ၢ် ဖိသၣ်န့ၣ်, ဒီးပာ် လၢအသးနါပှၢ် ဒီးကဲထီၣ် ပှၤကွၢ်ဖိ လၢအဂီၢ်လီၤ.

17 The women, her neighbors, gave him a name, saying, “ There is a son born to Naomi;” and they named him Obed. He is the father of Jesse, the father of David.
17 ဒီးပိာ်မုၣ် လၢအဃၢၤတဖၣ်န့ၣ် ယုၢ်ဝဲ အမံၤ, ဒီးစံးဝဲဒၣ်, ဖိခွါတဂၤ အိၣ်ဖျဲၣ်လံ လၢနီၢ်နၤဧမံ အဂီၢ်လံ, ဒီး ယုၢ်ဝဲ အမံၤ လၢစီၤဧိၤဘ့းလီၤ. အဝဲဒၣ်မ့ၢ် စီၤယံးၡဲ အပၢ်, စီၤဒၤဝံး အပၢ်လီၤ.

18 Now this is the history of the generations of Perez: Perez became the father of Hezron,
18 ဒီးအအံၤမ့ၢ် စီၤဖ့းရ့း အစၢၤအသွဲၣ်လီၤ.

19 and Hezron became the father of Ram, and Ram became the father of Amminadab,
19 စီၤဖ့းရ့း ထီၣ်ဖိ စီၤဃ့ၤစရိၣ်, ဒီးစီၤဃ့ၤစရိၣ် ထီၣ်ဖိ စီၤရၣ်, ဒီးစီၤရၣ် ထီၣ်ဖိ စီၤဧးမံၤနဒး

20 and Amminadab became the father of Nahshon, and Nahshon became the father of Salmon,
20 ဒီးစီၤဧးမံၤနဒး ထီၣ်ဖိ စီၤနးၡိၣ်, ဒီးစီၤနးၡိၣ် ထီၣ်ဖိ စီၤစၤလမိၣ်,

21 and Salmon became the father of Boaz, and Boaz became the father of Obed,
21 ဒီးစီၤစၤလမိၣ် ထီၣ်ဖိ စီၤဘိၤဧး, ဒီးစီၤဘိၤဧး ထီၣ်ဖိ စီၤဧိၤဘ့း,

22 and Obed became the father of Jesse, and Jesse became the father of David.
22 ဒီးစီၤဧိၤဘ့း ထီၣ်ဖိ စီၤယံးၡဲ, ဒီးစီၤယံးၡဲ ထီၣ်ဖိ စီၤဒၤဝံးလီၤ.